《正月十六日奉皇帝即位于新京郊天礼成改元康德 其二》
清代·郑孝胥

夏后厄有穷，中绝四十载。吾皇归满洲，二年定辽海。

中兴与开归，赫赫有真宰。人心不忘旧，制胜若因垒。

中原可徐复，修德犹有待。一言几兴邦，惟以敬胜怠。

忽曰我得天，天命固未改。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。